
Naslov: Rez trte v grajskem vinogradu na Vincencovo nedeljo
Napoved za voditelja:

22. januarja goduje sveti Vincenc, zaščitnik vinogradov in vinogradnikov. In po običaju se na prvo nedeljo po njegovem godu v vinogradih začne z rezjo vinske trte. To tradicijo negujejo tudi v grajskem vinogradu sevniškega gradu, kjer imajo zasajenih 500 trt modre frankinje. Vse te imajo svoje botre, ki so kljub mrazu tudi letos z veseljem opravili svojo prvo vinogradniško opravilo in dolžnost. Ob tem vam lahko zaupamo še dva pregovora. Prvi pravi, da če na sv. Vincenca od strehe kaplje, bo obilo vina. In ker je danes svetega Pavla dan in je čist in jasen, ta obeta, da bo zemlje sad v tem letu krasen.
T- Iz Sevnice GORAN ROVAN /

X- Snemalec in montažer Tomi Naglič /

Rez vinske trte na prvo nedeljo po godu Svetega Vincenca je običaj, ki izvira že iz 18. stoletja in je znan tudi izven Slovenije.
T- RUDI BEC /
X- Društvo vinogradnikov Šentjanž /

»In takrat je nekak prelomnica iz zime, bi reku ta prvi del zime mimo in se seveda dan daljša in to so že prvi pogoji, ko se gre lahko v vinograd. In seveda tudi trta kot taka je zrela, dozorela in je pripravljena za obdelavo, da nekak mi rečemo spustimo kri vinogradu.«
Obrezati trto ni povsem enostavno, saj je to zahtevno opravilo, ki ga ni prepustiti vsakemu, saj lahko s tem naredimo veliko škode.
T- BRANKO KEBER /
X- Društvo vinogradnikov Šentjanž /

»Posebno treba biti pozoren na zdravje trte, na rast trte, torej na njeno življenjsko kondicijo trte in seveda tudi na to, da dosežemo čim večjo kvaliteto in da ne gremo v preveliko rodnost.«
Po starem običaju so v vinograd obesili tudi klobase.
T- CIRIL DOLINŠEK /
X- Predsednik Društva sevniški graščaki /

»Kar naj bi za celo leto veljalo, da bi bilo dosti mesa in pa vina. Ko so pa končali z rezatvijo, tud če je tri dni trajala, so pa potem v vinu te klobase skuha, tko da so mel tud vinogradniško malico.«
In če lahko verjamemo starim pregovorom, se nam letos spet obeta obilna letina, tako da bodo trte spet bogato obrodile.

